CELEX: 32014R1038
Language: hu
Date: 2014-09-25 00:00:00
Title: A Bizottság 1038/2014/EU végrehajtási rendelete ( 2014. szeptember 25. ) egyes áruk Kombinált Nómenklatúra szerinti besorolásáról

1.10.2014   
            
            
               HU
            
            
               Az Európai Unió Hivatalos Lapja
            
            
               L 287/14
            
         A BIZOTTSÁG 1038/2014/EU VÉGREHAJTÁSI RENDELETE
   (2014. szeptember 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 25-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Egyik végén ballonnal ellátott, 142 cm hosszúságú műanyagcső (úgynevezett „ballonkatéter”).
                              A katéter belső része 0,63 mm átmérőjű, politetrafluor-etilén (PTFE) bevonatú hypotube anyagból készül.
                              A katéter külső része 0,79–1,02 mm átmérőjű, hidrofil anyaggal bevont poliéter-blokk-amid (PEBA) anyagból készül.
                              A ballon hossza 6–27 mm, átmérője 2–5 mm.
                              A cső egy Luer-csatlakozóval, atraumatikus (rugalmas) végkialakítással és két arany jelzősávval van ellátva.
                              A cső a Luer-csatlakozó segítségével kapcsolódik a ballon felfújására használatos eszközhöz.
                              Az atraumatikus végkialakítás azt a célt szolgálja, hogy a katétert a testen belül, egy vénán keresztül vezessék a szívkoszorúérbe. Amikor a katéter a szívkoszorúérben a megfelelő helyre jut, a ballont felfújják, így a zsírlerakódás (atheroszklerotikus plakk) az érfalhoz préselődik. A plakk összenyomása következtében a véna belső átmérője megnő.
                              Az atraumatikus végkialakítás testen belüli pontos elhelyezkedését a jelzősávok segítségével lehet meghatározni.
                              A ballonkatétert eltávolítják a testből, majd a kezelés befejeztével eldobják.
                              A termék csomagolva és sterilizálva kerül bemutatásra.
                           
                        
                      (1) Lásd az 1. képet.
               
               
                  9018 39 00
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 9018 és a 9018 39 00 KN-kód szövege határozza meg.
                  Objektív jellemzőiből – azaz a ballon, az atraumatikus végkialakítás, az arany jelzősávok és a Luer-csatlakozó együtteséből – adódóan a cső a bemutatás során a 90. árucsoportba tartozó orvosi műszerként vagy készülékként azonosítható.
                  Besorolása a 9021 vámtarifaszám alá kizárt, mivel a csövet nem ültetik be a szervezetbe valamely fogyatékosság vagy rokkantság korrigálására, hanem a kezelést követően eltávolítják.
                  A terméket ezért a 9018 39 00 KN-kód alá, katéterként kell besorolni (lásd még a 9018 vámtarifaszámhoz tartozó Harmonizált Rendszer Magyarázatának (HRM) (I) részét).
               
            
                  
                              2.
                           
                           
                              Sugárfogó jelzővel és atraumatikus (rugalmas) végkialakítással ellátott, 1,47–2,29 mm belső átmérőjű és 100 cm hosszúságú ívelt műanyag cső (úgynevezett „vezetőkatéter”).
                              A termék műanyagba (PEBA, poliftalamid (PPA), nejlon) ágyazott, rozsdamentes acélból interlock eljárással előállított duplasoros lapos szakaszt tartalmaz, valamint a vezetőkatéter szilikonos belső felülete síkosítóanyaggal van bevonva.
                              A vezetőkatéter vénán keresztül teszi elérhetővé a szívkoszorúeret. A vezetőkatéter segítségével egyéb készülékek is az artériába irányíthatók.
                              Az atraumatikus végkialakítás testen belüli pontos elhelyezkedését a sugárfogó jelző segítségével lehet meghatározni.
                              A vezetőkatétert a kezelés befejeztével eltávolítják a testből, majd eldobják.
                              A termék csomagolva és sterilizálva kerül bemutatásra.
                           
                        
                      (1) Lásd az 2. képet.
               
               
                  9018 39 00
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 9018 és a 9018 39 00 KN-kód szövege határozza meg.
                  Objektív jellemzőiből – azaz az ívelt kialakítás, a sugárfogó jelző, az atraumatikus végkialakítás és a síkosítóanyagos bevonat együtteséből – adódóan a cső a bemutatás során a 90. árucsoportba tartozó orvosi műszerként vagy készülékként azonosítható.
                  Besorolása a 9021 vámtarifaszám alá kizárt, mivel a csövet nem ültetik be a szervezetbe valamely fogyatékosság vagy rokkantság korrigálására, hanem a kezelést követően eltávolítják.
                  A terméket ezért a 9018 39 00 KN-kód alá, katéterként kell besorolni (lásd még a 9018 vámtarifaszámhoz tartozó HRM (I) részét).
               
            
                  
                              3.
                           
                           
                              Két sugárfogó jelzővel és lekerekített véggel ellátott, 0,35 mm átmérőjű, 180–300 cm hosszúságú rugalmas fémhuzal (úgynevezett „vezetőhuzal”).
                              A huzal orvosbiológiai felhasználásra szánt fémötvözetből készül, belső részén PTFE bevonatú, külső részén szilikonnal vagy hidrofil anyaggal bevont.
                              A huzal testen belüli pontos elhelyezkedését a sugárfogó jelzők segítségével meg lehet határozni.
                              A huzal a szívkoszorúéren végrehajtott beavatkozásokhoz szükséges eszközök irányítására és pozicionálására használatos.
                              A vezetőhuzalt a kezelés befejeztével eltávolítják a testből, majd eldobják.
                              A termék csomagolva kerül bemutatásra és sterilizált.
                           
                        
                      (1) Lásd a 3. képet.
               
               
                  9018 39 00
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 9018 és a 9018 39 00 KN-kód szövege határozza meg.
                  Objektív jellemzőiből – azaz a kialakítás és a sugárfogó jelzők együtteséből – adódóan a huzal a bemutatás során a 90. árucsoportba tartozó orvosi műszerként vagy készülékként azonosítható.
                  Besorolása a 9021 vámtarifaszám alá kizárt, mivel a huzalt nem ültetik be a szervezetbe valamely fogyatékosság vagy rokkantság korrigálására, hanem a kezelést követően eltávolítják.
                  A terméket ezért a 9018 39 00 KN-kód alá, vezetőhuzalként kell besorolni (lásd még a 9018 vámtarifaszámhoz tartozó HRM (I) részét).
               
            
                  
                              4.
                           
                           
                              Nagy szilárdságú polikarbonátból készült, kézzel működtetett, nyomásmérővel és térfogatskálával felszerelt felfújó eszköz. Magasnyomású tömlőcsatlakozóval (Luer típusú) rendelkezik, és pontos nyomásszabályozással legfeljebb 20 atmoszféra (atm) nyomásig használható felfújásra.
                              Az eszköz gyógyászati célú környezetben, ballonkatéterek felfújására és leengedésére használatos.
                              A nyomásmérő a ballonkatéteren belüli nyomás figyelemmel követésére szolgál a felfújás, a leengedés és a műtét során.
                              A térfogatskála azt a folyadékmennyiséget (legfeljebb 20 ml) jelzi, amely a nyomás révén a katéterbe kerül, illetve amely a ballon leengedésekor szabadon visszaáramlik.
                              A felfújó eszköz a Luer-csatlakozó segítségével kapcsolódik a ballonkatéterhez.
                              Az eszköz csak egy páciensnél használható, a kezelés befejeztével eldobják.
                              A termék csomagolva kerül bemutatásra és sterilizált.
                           
                        
                      (1) Lásd a 4. képet.
               
               
                  9018 90 84
               
               
                  A besorolást a Kombinált Nómenklatúra értelmezésére vonatkozó általános szabályok 1. és 6. pontja, valamint a 9018, a 9018 90 és a 9018 90 84 KN-kód szövege határozza meg.
                  A katéterbe nyomás révén kis mennyiségű folyadék kerül, ám ez szabadon visszaáramlik, így az eszköz nem folyadékemelőként vagy folyadékszivattyúként működik (lásd a 8413 vámtarifaszámhoz tartozó HRM 1. bekezdését). Következésképpen besorolása a 8413 vámtarifaszám alá folyadékszivattyúként kizárt.
                  Objektív jellemzőiből – azaz a kialakítás, a pontos nyomásszabályozás, a felhasznált folyadék kis mennyisége és a Luer-csatlakozó együtteséből – adódóan a termék a bemutatás során a 90. árucsoportba tartozó orvosi műszerként vagy készülékként azonosítható (lásd még a 9018 vámtarifaszámhoz tartozó HRM 5. bekezdését).
                  Besorolása a 9021 vámtarifaszám alá kizárt, mivel a termék nem fogyatékosság vagy rokkantság korrigálására szolgáló és testen viselhető vagy hordozható vagy szervezetbe beültethető készülék.
                  A terméket ezért a 9018 90 84 KN-kód alá, más orvosi, sebészeti, fogászati vagy állatorvosi műszer és készülékként kell besorolni.
               
            
         1. kép
      
      
         2. kép
      
      
         3. kép
      
      
         4. kép
      
      
         (1)  A képek csupán tájékoztató jellegűek.